text: Efter kampafstemning: Ny S-kandidat i Esbjerg
  16 august 2011 kl. 06.05
  Helle Thorning-Schmidts (S) stabschef, Bjarne Corydon, er efter en kampafstemning blevet valgt som ny folketingskandidat for Socialdemokraterne i Esbjerg
  Bjarne Corydon har som chef for Socialdemokraternes analyse- og informationsafdeling spillet en central rolle i etableringen af det tætte samarbejde mellem S og SF. 
  Af samme årsag er 38-årige Corydon blevet nævnt som mulig ny samordningsminister, hvis den røde lejr vinder regeringsmagten ved det kommende folketingsvalg.
  Corydon afløster Kim Mortensen som kandidat.
  